Septembri algul Madagaskarilt leitud lennukitükkidel oli põlemisjälgi. Samas ütlevad uurijad, et neil pole veel tõendeid, mis kinnitaksid, et tükid on kadunud Malaysian Airlinesi lennuki omad ning tumedad jäljed nendelt võivad olla vaigust, mitte tulest, kirjutas BBC.
Lennu MH370 lennuk 239 inimesega jäi kadunuks 2014. aasta märtsis. Lennuk oli teel Kuala Lumpurist Pekingisse ning arvatakse, et see kukkus India ookeani lõunaosas vette pärast seda, kui see oli kursilt eemaldunud. Lennukist on leitud viis fragmenti Madagaskari saare kaguosast.